Consiliul Național pentru Combaterea Discriminării se va autosesiza în ceea ce privește postarea rasistă de pe Facebook a profesorului Vladimir Tismăneanu, de vineri seară. Tismăneanu, politolog și sociolog, profesor la Universitatea din Maryland, Statele Unite, a publicat pe Facebook o fotografie cu mesaj rasist la adresa minorității rome din România.

ACTUALIZARE. Profesorul Vladimir Tismăneanu îşi cere scuze pentru „meme-ul rasist, nepotrivit şi mai ales jignitor” postat pe Facebook şi se declară gata să lucreze cu cei care activează în comunitatea romilor pe tema modalităţilor de combatere a urii şi intoleranţei. Pe de altă parte, el aminteşte de atacurile antisemite lansate împotriva sa în 2006, când pregătea raportul pentru denunţarea comunismului, și menționează că atunci nu a fost apărat de „Consiliul lui Csaba Asztalos”.

„În situația puțin probabilă, în care nu primim plângeri în cursul zilei de luni, CNCD va iniția procedura de autosesizare în cazul Vladimir Tismăneanu. În paralel, vom trimite speța la Universitatea Maryland din Statele Unite, unde dl. Tismăneanu este profesor. Vom solicita Universității Maryland să se pronunțe asupra mesajului postat de cadrul său didactic, în raport cu principiile de etică și nediscriminare pe care le aplică în cultura lor organizațională, academică”, a scris, pe Facebook, Asztalos Csaba, președintele CNCD.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

La puțin timp de la publicarea imaginii de către Vladimir Tismăneanu, urmată de ștergerea ei, a reacționat sociologul Gelu Duminică. „Zilele astea, rasismul este peste tot. Însă parcă la un om care a studiat regimurile totalitare și stie foarte bine ororile pe care aceasta plagă le-a provocat întregii umanități, nu mă așteptam”, a scris Gelu Duminică, pe Facebook.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Postarea lui Tismăneanu a atras atenția și Institutului Elie Wiesel care îi cere lui Tismăneanu să prezinte scuze pentru postare.

„Aseară în mediul online. Rasism în elita culturii!

Astăzi, cetățenii României așteaptă de la Denisa Comănescu (Raftul Denisei) și Vladimir Tismăneanu (University of Maryland), cel puțin, SCUZELE Dvs!”, au scris cei de la Elie Wiesel pe Facebook.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Vladimir Tismăneanu este politolog, sociolog, profesor la Universitatea din Maryland, Statele Unite și specialist în studiul regimurilor totalitare. El a condus, în 2006, Comisia Prezidenţială pentru Analiza Dictaturii Comuniste din România.